S-1311/2022

Mál þetta, sem dómtekið var fyrr í dag, var höfðað með ákæru héraðssaksóknara 8. júlí 2022 á hendur ákærða, P-x-x C-x-x T-x-x A-x-x, fæddum[...], ríkisborgara

Nígeríu;

„fyrir stórfellt fíkniefnalagabrot, með því að hafa fimmtudaginn 5. maí 2022 staðið að innflutningi á samtals 832,24 gaf kókaíni (með 51- 76% styrkleika, sem samsvarar 57- 85% af kókaínklóríði), ætluðu til söludreifingar hér á landi í ágóðaskyni, en fíkniefnin flutti ákærði til landsins innvortis í 55 pakkningum sem farþegi með flugi FI521 frá Frankfurt í Þýskalandi til Íslands.

Telst brot þetta varða við 173. gr. a. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar. Þá er krafist upptöku á 832,24 gaf kókaíni, með vísan til 6. mgr. 5. gr. laga um ávana-og fíkniefni nr. 65/1974 og 2. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.“

Forsendur og niðurstaða:

Við þingfestingu máls þessa fyrr í dag játaði ákærði sök. Játning ákærða fær stoð í gögnum málsins. Samkvæmt því þykir sannað að ákærði hafi gerst sekur um þá háttsemi sem honum er gefin að sök í ákæru og þar er réttilega heimfærð til refsiákvæða.

Við ákvörðun refsingar er til þess að líta að ákærði er í málinu sakfelldur fyrir að hafa flutt hingað til lands nokkurt magn af kókaíni, ætluðu til söludreifingar í ágóðaskyni. Að virtum gögnum málsins þykir dómnum rétt að leggja til grundvallar að hlutverk ákærða hafi einskorðast við flutning efnanna til landsins. Einnig þykir verða aðhorfa til þess að ákærði sýndi ákveðna samvinnu undir rannsókn málsins. Þá liggur ekkert haldbært fyrir um að ákærða hafi áður verið gerð refsing. Samkvæmt öllu þessu og að gættu magni og styrkleika þeirra efna sem ákærði flutti til landsins þykir refsing hans, í ljósi dómaframkvæmdar, réttilega ákveðin fangelsi í 1 2 mánuði. Til frádráttar refsingunni kemur gæsluvarðhald sem ákærði hefur sætt frá 6. maí sl. að fullri dagatölu, sbr. 76. gr. almennra hegningarlaga nr. 19/1940.

Með vísan til kröfugerðar ákæruvalds, gagna málsins og tilgreindra lagaákvæða í ákæru verða gerð upptæk þau fíkniefni sem ákærði var með í vörslum sínum við komuna til landsins 5. maísl.

Á grundvelli sakfellingar ákærða, sbr. 1. mgr. 235. gr. laga nr. 88/2008 um meðferð sakamála, verður honum gert að greiða allan sakarkostnað málsins. Ákærði dæmist því til að greiða sakarkostnað samkvæmt framlögðu sakarkostnaðaryfirliti, 370.574 krónur. Ákærði greiði einnig þóknun skipaðs verjanda síns, B-kk-ef H-kk-ef lögmanns, sem með hliðsjón af fyrirliggjandi tímaskýrslu og að virtu umfangi málsins þykir réttilega ákveðin svo sem í dómsorði greinir. Ákærði greiði einnig útlagðan ferðarkostnað verjanda með þeim hætti er þar segir.

Dóm þennan kveður upp K-kk-nf H-kk-nf héraðsdómari.

Dómsorð:

Ákærði, P-x-x C-x-x T-x-x A-x-x, fæddur [...], sæti fangelsi í 1 2 mánuði. Til frádráttar refsingunni kemur gæsluvarðhald sem ákærði hefur sætt frá 6. maí 2022 að fullri dagatölu.

Ákærði sæti upptöku á 832,24 grömmum af kókaíni.

Ákærði greiði þóknun skipaðs verjanda síns, B-kk-ef H-kk-ef lögmanns, 1.395.000 krónur að virðisaukaskatti meðtöldum, og útlagðan ferðakostnað verjanda,24.000 krónur. Þá greiði ákærði 370.574 krónur í annan sakarkostnað.

K-kk-nf H-kk-nf